# Camila Mendes

Camila Carraro Mendes (Charlottesville, Virgínia, 29 de juny de 1994) és una actriu estatunidenca. Es va fer famosa internacionalment a partir del 2017 gràcies al seu rol de Veronica Lodge a la sèrie de televisió del canal The CW Riverdale.

## Biografia
### Vida primerenca

Mendes va néixer a Charlottesville, Virgínia, de pares brasilers, Victor Mendes i Gisele Carraro. La seva mare és de Porto Alegre, Rio Grande do Sul, mentre que el seu pare és de Brasília. Es va mudar 16 vegades mentre creixia, però va passar la major part de la seva infància a Florida, on va assistir a l'American Heritage School, a Plantation. Als 10 anys, va viure al Brasil durant un any.
Al maig de 2016, Mendes es va graduar a la Universitat de Nova York Tisch School of the Arts, al costat d'una altra co-estrella de Riverdale, Cole Sprouse. A la universitat, també es va fer amiga de la cantant Maggie Rogers. El 2018, Mendes va aparèixer al videoclip de la cançó de Rogers "Give a Little".

### Carrera

La primera feina d'actuació de Mendes va ser un anunci per a IKEA.
El 2016, Mendes va ser elegida pel paper de Veronica Lodge pel pilot de la sèrie de drames adolescents Riverdale, una adaptació subversiva dels personatges d'Archie Comics. Al maig de 2016, quan acaba de graduar-se, la sèrie es va oferir oficialment, sent emesa pel canal The CW a partir del 26 de gener de 2017.
Mendes va aparèixer a la portada de Women's Health al desembre de 2017 i a la de Cosmopolitan al febrer de 2018. Va fer el seu debut al cinema a The New Romantic, que es va estrenar al festival SXSW el març de 2018. El mateix mes, Mendes es va unir al casting de The Perfect Date juntament amb Laura Marano i Matt Walsh. La pel·lícula es va estrenar a Netflix el 12 d'abril de 2019.

## Referències

* ↑ Rodriguez, Priscilla «Meet Camila Mendes, the Brasilia Bringing 'Riverdale's' Latina Veronica Lodge to Life» (en anglès). Latina, 06-04-2017. Arxivat de l'original el 7 de maig 2017 [Consulta: 21 maig 2020]. Arxivat 7 de maig 2017 a Wayback Machine.
* ↑ Flaherty, Keely «Meet TV’s New Blair Waldorf» (en anglès). BuzzFeed, 28-02-2017 [Consulta: 21 maig 2020].
* ↑ Kaplan, Ilana «Meet Camila Mendes, Breakout Star of 'Riverdale'» (en anglès). V, 30-03-2017. Arxivat de l'original el 27 de juny 2018 [Consulta: 21 maig 2020].
* ↑ Sun, Rebecca. «CAA Signs 'Riverdale' Star Camila Mendes (Exclusive)» (en anglès). The Hollywood Reporter, 16-05-2016. [Consulta: 21 maig 2020].
* ↑ Demaria, Meghan. «Camila Mendes Is Not Here To Fit Your Latina Stereotype» (en anglès). Refinery29, 24-02-2017. [Consulta: 21 maig 2020].
* ↑ Reilly, Kaitlin. «Camila Mendes Is Low-Key Best Friends With This "SNL" Showstopper» (en anglès). Refinery29, 09-11-2018. [Consulta: 21 maig 2020].
* ↑ Give a Little a YouTube
* ↑ «Camila Mendes Shines in the New TV Series "Riverdale" Based on Archie Comics» (en anglès). Da Man, 08-02-2017. [Consulta: 21 maig 2020].
* ↑ Andreeva, Nellie. «'Riverdale' CW Pilot Finds Veronica» (en anglès). Deadline Hollywood, 26-02-2016. [Consulta: 21 maig 2020].
* ↑ Andreeva, Nellie. «Riverdale, Frequency & No Tomorrow Picked Up To Series By The CW» (en anglès). deadline.com, 12-05-2016. [Consulta: 21 maig 2020].
* ↑ O'Connell, Michael. «The CW Dates Riverdale; Freshmen No Tomorrow, Frequency Not Getting More Episodes» (en anglès). HollywoodReporter, 16-11-2016. [Consulta: 21 maig 2020].
* ↑ Ramos, Dino-Ray. «'The New Romantic' Clip: A Struggling College Graduate Becomes A Sugar Baby In SXSW Comedy» (en anglès). Deadline Hollywood, 27-02-2018. [Consulta: 24 maig 2020].
* ↑ Galuppo, Mia. «'Riverdale' Actress Camila Mendes, Matt Walsh to Star in 'The Stand-In'» (en anglès). The Hollywood Reporter, 27-03-2018. [Consulta: 24 maig 2020].
* ↑ Torres, Alejandra. «Camila Mendes stars in Netflix's 'The Perfect Date'» (en anglès). HOLA USA, 26-03-2019. [Consulta: 24 maig 2020].